Veerhusen (Landkreis Oosterholt)

Veerhusen () is en Dörp in de Gemeen Leendaal in’n Landkreis Oosterholt, Neddersassen.

 Geografie 

De Oort liggt in dat siede St.-Jürgensland in de Masch twüschen Wümm un Hamm. Dat Water ut dat Rebeed warrt över dat Karkenfleet na de Hamm hen afföhrt.

De Naveröörd sünd Moorhusen in’n Noorden, Viehland un Waakhusen in’n Noordoosten, Millbüern, Öberenn un Wührn in’n Oosten, Gehrden in’n Süüdoosten, dat Nedderblockland in’n Süden, Höftdiek un Sankt Jürgen in’n Süüdwesten un Nedderenn in’n Noordwesten.

 Historie 

In’n Eersten Weltkrieg sünd twee Soldaten ut Veerhusen fullen oder vermisst un in’n Tweten Weltkrieg ok twee.Onlineprojekt GefallenendenkmälerOnlineprojekt Gefallenendenkmäler

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Öberenn in’n Kanton Leendaal höört un denn von 1811 bet 1814 to dat Franzöösche Kaiserriek ünner Napoleon un dor to de Mairie St. Jürgen in’n Kanton Leendaal.

De Oort hett vör 1848 to dat Gericht Nedderenn St. Jürgen un von 1848 bet 1885 to de Vaagdie Sankt Jürgen von dat Amt Leendaal tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n Kreis Oosterholt tohoopgahn is.

De Oort hett fröher to de Gemeen Nedderenn-Sankt Jürgen tohöört. An’n 1. April 1937 hett sik de Gemeen Nedderenn-Sankt Jürgen mit en Reeg annere Gemenen to de Gemeen Sankt Jürgen tohoopslaten. Düsse Gemeen is mit de Gemeenreform in Neddersassen an’n 1. März 1974 an de Gemeen Leendaal kamen.

 Inwahnertall 

 Religion 

Veerhusen is evangeelsch-luthersch präägt un höört to dat Kaspel von de Jürgen-Kark in Sankt Jürgen.

För de Kathoolschen is de Goden-Hirt-Kark in Leendaal tostännig, de siet 1. September 2012 to de Karkengemeen von de Hillige-Familie-Kark in Oosterholt-Scharmbeek höört. De Goden-Hirt-Kark is 1961 boot worrn.

De Doden warrt op’n Karkhoff Sankt Jürgen bi de Kark begraven.

 Kultur 

Denkmaals för de Fullenen ut de twee Weltkrieg’ gifft dat in Sankt Jürgen an de Kark un in Frankenborg.

 Weertschop un Infrastruktur 

För Veerhusen is de freewillige Füürwehr Sankt Jürgen mit tostännig, de ehr Sprüttenhuus in Frankenborg hett.

 Verkehr 

Dör Veerhusen löppt de Kreisstraat 8, de in’n Westen över Nedderenn na Hu’e föhrt un in’n Oosten över Millbüern, Wührn un Frankenborg bi Trupermoor na de Landsstraat 133. Na Noorden geiht von de K 8 de K 9 af, de na Oosterholt-Scharmbeek föhrt. Von de K 9 wedder geiht de K 11 af, de in’n Noordoosten över Waakhusen na Worpsweed löppt.

De nächste Autobahn is de Autobahn 27 (Afsnidd Bremen–Bremerhoben). De Opfohrt 17 Bremen-Industriehavens liggt so acht Kilometer in’n Süüdwesten von Veerhusen an de Hu’er Heerstraat.

De nächste Bahnhoff is fiev Kilometer wied weg in’n Westen de Bahnhoff Hu’e an de Bahnlien Bremen–Bremerhoben.

 Scholen 

Bet 1931 sünd de Kinner ut Veerhusen in Sankt Jürgen na School gahn.Johannes Kessels: Nach 250 Jahren ist jetzt Schluss. Weser-Kurier an’n 26. Juni 2016 Nadem de Volksschool in Sankt Jürgen in dat Johr dichtmaakt hett, sünd de Kinner in Wührn na School gahn. As de School in Wührn 1975 ok dichtmaakt hett, güngen de Kinner denn op de Grundschool Frankenborg, de 2016 slaten worrn is. Sietdem gaht se na de Grundschool Worphusen.

 Footnoten 

Kategorie:Oort
Kategorie:Landkreis Oosterholt